Punapadene yèn wontên abdi dalêm pangindhung ing Surakarta Adiningrat. Kesah ngalih ngindhung dhatêng ing Ngayogyakarta Adiningrat. Nêgaria ing dhusuna, yèn sampun cumanthèl dhatêng ingkang dipun indhungi, utawi sampun agriya, yèn wontên prakawisipun ing Ngayogyakarta Adiningrat. Sanajan dèrènga angsal kalih wêlas wulan. Inggih sampun têtêp abdi dalêm ing Ngayogyakarta Adiningrat. Nanging yèn prakawisipun rajamal. Môngka tiyang punika katrap ing parentah, pintên-pintêna amal ingkang dados prakawis wau punika, inggih sirnaa.
